《怀古·关中》
清代·汪缙

四海嗷嗷万姓荒，只供一炬爇阿房。贾生从此传三论，秦帝空矜毕六王。

西去天连蜀栈迥，东来地接雒川长。但教莽莽看形胜，据此金汤那得亡。

作者简介：（1725—1792）江苏吴县人，字大绅，号爱庐。诸生。为学通儒释，作《无名先生传》，谓先生讲学不朱不王。又作《撞庵先生记》，自称学无墙壁，行无辙迹。工诗文，受袁枚称道。有《二耕草堂集》、《汪子文录》。